2

Poslovni broj: Z-7367/2026

[bookmark: _GoBack]Poslovni broj: Z-7367/2026

              [image: ]
     Republika Hrvatska
Općinski sud u Vinkovcima
   Stalna služba u Županji
        Veliki kraj 48     
                                                                     
R E P U B L I K A    H R V A T S K A

R J  E Š E NJ E
                                                                                              			                                   
Općinski sud u Vinkovcima, Stalna služba u Županji, OIB 77561654785, po sucu Anici Pastović, kao sucu pojedincu, u zemljišnoknjižnom predmetu predlagatelja Danice Schuh iz Austrije, Beč, Melan Gasse 1/86, OIB: 74285217620, zastupana po Slavku Baotić, odvjetniku u Županji, povodom prijedloga za pokretanjem i otvaranjem pojedinačnog ispravnog postupka, 15. listopada  2026.,

r i j e š i o   j e

I. Na temelju članka 208. stavak 1. Zakona o zemljišnim knjigama ("Narodne novine" 63/19 u daljem tekstu ZZK) pokreće se i otvara pojedinačni ispravni postupak:
- na nekretnini upisanoj u zk.ul.br. 1194 k.o. Šiškovci, kč. br. 184 Crne njive  površine 625 m2, oranica površine 625 m2, ukupno površine 625 m2.

II. Ovim pojedinačnim ispravnim postupkom predlagatelj predlaže da se u navedenom zemljišnoknjižnom ulošku temeljem odredaba ZZK provede upis uknjižbe prava vlasništva za korist i na ime predlagatelja. 

III. O provođenju pojedinačnog ispravnog postupka objavit će se oglas na e-oglasnoj ploči, oglasnoj ploči suda, na oglasnoj ploči nadležnog Ureda za katastar i Jedinice lokalne samouprave.

IV. Rok za podnošenje prigovora ili prijava određuje se na 30 dana računajući od dana objave oglasa na e-oglasnoj ploči.

V. Određuje se zabilježba pokretanja i otvaranja pojedinačnog ispravnog postupka na:
- nekretnini upisanoj u zk.ul.br. 1194 k.o. Šiškovci, kč. br. 184 Crne njive  površine 625 m2, oranica površine 625 m2, ukupno površine 625 m2.



Oglas

Općinski sud u Vinkovcima, Stalna služba u Županji, po sucu Anici Pastović, u zemljišnoknjižnom predmetu predlagatelja Danice Schuh iz Austrije, Beč, Melan Gasse 1/86, OIB: 74285217620, povodom prijedloga za pokretanjem i otvaranjem pojedinačnog ispravnog postupka, objavljuje da je glede:

- nekretnini upisanoj u zk.ul.br. 1194 k.o. Šiškovci, kč. br. 184 Crne njive  površine 625 m2, oranica površine 625 m2, ukupno površine 625 m2, otvoren pojedinačni ispravni postupka kojim predlagatelj Danica Schuh iz Austrije, Beč, Melan Gasse 1/86, OIB: 74285217620, predlaže da se u navedenom zemljišnoknjižnom ulošku provede upis njegovog prava samovlasništva. 

 Pozivaju se sve osobe koje se protive predloženom zemljišnoknjižnom upisu, odnosno koje smatraju da bi u navedeno zemljišnoknjižni uložak trebalo upisati nešto što nije predloženo, ili da bi se trebalo izmijeniti ili ispraviti neki upis, da stave Zemljišnoknjižnom sudu svoje prijave prijedloga za upis odnosno svoje prigovore u roku od 30 dana od dana objave oglasa na E-oglasnoj ploči, a koji rok teče počev od ……….., a istječe ………………... 

Ako nisu zaprimljene prijave i prigovori, a stanje spisa i zemljišne knjige upućuje na opravdanost prijedloga, sud  može donijeti odluku bez održavanja rasprave.

      Obrazloženje

1.Predlagatelj u prijedlogu navodi da je u odnosu na nekretnine upisane u zk.ul.br. 1194 k.o. Šiškovci, kč. br. 184 Crne njive  površine 625 m2, oranica površine 625 m2, ukupno površine 625 m2. upisana vlasnikom u cijelosti Marija Lucić iz Jarmine, Prvomajska bb, koja je umrla 23. lipnja 2014., te čiji je nasljednik prema informafcijama s kojom raspolaže predlagatelj njezin sin Jure Lucić iz Jarmine, Vatroslava Lisinskog 25.

1.1.Nadalje predlagatelj u prijedlogu navodi da gore navedeno zemljišnoknjižno stanje ne odgovara stvarnom stanju budući da je predlagatelj 22. kolovoza 2002. sklopio s Marijom Lucic ugovor o kupoprodaji nekretnina, po kojem ugovoru je predlagatelj kupio predmetne nekretnine, s tim da nije izvršen zemljišnoknjižni prijenos vlasništva na ime predlagatelja iako je prodavatelj potpisao kupoprodajni ugovor koji je ovjeren kod javnog bilježnika.

1.2.Nadalje predlagatelj u prijedlogu navodi da zemljišnoknjižni prijenos kupljene nekretnine na ime predlagatelja nije izvršen iz razloga što je predlagatelj u to vrijeme kao i sada, državljanin Republike Austrije, koja zapreka je uklonjena ulaskom Republike Hrvatske u članstvo Europske Unije.

1.3. Također predlagatelj u prijedlogu navodi da činjenicu sklapanja navedenog kupoprodajnog ugovora može posvjedočiti sin pokojne Marije Lucić, Jure Lucić, čije saslušanje predlaže kao i saslušanje svjedoka Ive Petričević koji je bio prisutan kod sklapanja navedenog pravnog posla i isplate kupoprodajne cijene.



	. 
 

	1.4. Kako redovitim putem predlagatelj ne može ostvariti upis svojeg prava u zemljišnim knjigama i time uskladiti faktično i zemljišnoknjižno stanje, jer isprave na osnovi koje predlagatelj predlaže pokretanje i otvaranje pojedinačnog ispravnog postupka, ne udovoljavaju posebnim pretpostavka određenim Zakonom o zemljišnim knjigama (Narodne novine br. 63/19, 128/22, 155/23; u daljnjem tekstu: ZZK), smatra da postoji opravdani razlog za otvaranje pojedinačnog ispravnog postupka u smislu članka 208. ZZK radi čega predlaže sudu da provede pojedinačni ispravni postupak u odnosu na zk.ul.br. 1194 k.o. Šiškovci, kč. br. 184 Crne njive  površine 625 m2, oranica površine 625 m2, ukupno površine 625 m2 na način da se u listu „B” briše vlasništvo Marije Lucić, a kao vlasnik u cijelosti upiše predlagatelj kao i da se odredi zabilježba prijave ovog prijedloga te zabilježba pokretanja i otvaranja pojedinačnog ispravnog postupka u zk. ul. 1194 k.o. Šiškovci u odnosu na kč.br. 184 za koju nekretninu navodi da se ranije nalazila u zk. ul. br. 492 u k.o. Šiškovci.

	2. Sukladno odredbi čl. 208. st. 1. ZZK-a pojedinačni ispravni postupak provodi se kad za to postoji opravdani razlog. Pojedinačni ispravni postupak može se provesti glede jednog ili više zemljišnoknjižnih uložaka (st. 1.).

	3. Opravdani razlog za vođenje pojedinačnog ispravnog postupka postoji kad je nekom ispravom učinjeno vjerojatnim da nekoj osobi pripada pravo koje nije u njezinu korist upisano i radi čijeg bi upisa trebalo ispraviti određene zemljišnoknjižne upise, a radi se o pravu koje po odredbama ovoga zakona može biti predmet zemljišnoknjižnog upisa (st. 3.).

	4. Predlagatelj je uz prijedlog priložio Kupoprodajni ugovor od 22. kolovoza 2022. sklopljen između predlagatelja i Marije Lucić iz kojeg je vidljivo da su točni navodi iz prijedloga.

	5. Iz navoda u prijedlogu, te dokaza priloženih uz prijedlog proizlazi osnovanost i opravdani razlog za pokretanje postupka, te je radi izloženog riješeno kao u izreci. 

U Županji, 15. listopada 2026.

                                                                                                                                  Sudac: 
                                                                                                                Anica Pastović 
           


Uputa o pravnom lijeku:
	Protiv rješenja o otvaranju pojedinačnog ispravnog postupka nije dopuštena posebna žalba.
Osobe koje za to imaju pravni interes mogu svoja prava ostvariti u ispravnom postupku podnošenjem prijave ili prigovora u roku otvorenom za ispravak, odnosno u parnici pred sudom ili u postupku pred drugim nadležnim tijelom, nakon što pojedinačni ispravni postupak bude zaključen (čl. 213. st. 1. ZZK-a). 

O tom obavijest:
1. Slavko Baotić, odvjetnik u Županji
2. Jure Lucić, Jarmina, Vatroslava Lisinskog 25 – s prijedlogom
3. Zemljišnoknjižni odjel ovoga suda,
4. Općina Cerna, oglasna ploča
5. Ured za katastar Županja, Strossmayerova 18, oglasna ploča.

